  Виталий Пронин Та вакытэ ставка кельтэмын 12 процент - сомындаен Центрбанк висъя банкъёслы кредитъёс, нош таосыз - калыклы.Россиысь Банклэн кивалтӥсез Эльвира Набиуллина пусйиз: лыдпусъёс чакламлэсь ӟечгес ке но, экономикаын шуг-секытъёс ӧз йылпумъяське на. Э. Набиуллина ивортэмъя, ключевой ставкаез шуак кулэстон ӟече уз вутты - ӝутскоз инфляция, дунъёс тэтчозы. Та вакытэ ставка кельтэмын 12 процент - сомындаен Центрбанк висъя банкъёслы кредитъёс, нош таосыз - калыклы. Кылем арлэн пумаз куиньмослы кулэсмиз кунмылэсь продукцизэ кунгож сьӧры вузан. Озьы бюджетэ ӧз вуы 150-170 миллиард доллар. Соин ик экспортысь барыш поттонлы оскон пичи, утчано луоз мукет амалъёс, шуиз Э. Набиуллина. Со сяна, 100 миллиард доллар быдтэмын манетлэсь дунзэ юнматонлы. Та расходэз пытсан пумысен но малпаськоно. Экспертъёс пусъемъя, вуоно ар туэлэсь секытгес луоз. Елена Никитина Туспуктэм вотэсысь басьтэмын Теги: коньдон экономика  